מועדון הבייביסיטריות (סדרת ספרים)

מועדון הבייביסיטריות היא סדרת ספרים, שנכתבה על ידי אן מ. מרטין ופורסמה על ידי "סקולסטיק" בין השנים 1986 ל-2000. הספרים נמכרו ביותר מ-190 מיליון עותקים. <ref name="rich">Then, the first four graphic novels were made by Raina Telgemieier.</ref> מרטין כתבה כ-60–80 ספרים בסדרה בעוד ששאר הספרים נכתבו על ידי סופרי רפאים, כמו פיטר לרנגיס. <ref name="Crimson"></ref> סדרת הפרים עוסקת בקבוצת חברות המתגוררות בעיירה הפרברית הבדיונית "סטוניברוק", קונטיקט, ארצות הברית. <ref name="mackey"></ref> קבוצת החברות מנהלות שירות שמרטפות מקומי בשם "מועדון הבייביסיטריות". <ref name="grace"></ref> ארבעת החברות המקוריות היו קריסטי תומס (מייסדת ונשיאה), מרי אן ספיר (מזכירה), קלודיה קישי (סגנית נשיא) וסטייסי מקגיל (גזברית), אך מספר החברים משתנה לאורך הסדרה. הספרים מסופרים בגוף ראשון.

ככל שהסדרה התקדמה, הצטרפו למועדון דון שפר (קצינה חלופית), מלורי פייק וג'סי רמזי (קצינות זוטרות), לוגן ברונו (חבר שותף), שאנון קילבורן (חברה שותפה), ואבי סטיבנסון (קצינה חלופית במקום דון).

== ההיסטוריה של הספרים ==
סדרת הספרים נוצרה כאשר ז'אן פייוול, עורכת בסקולסטיק שראתה את הפופולריות של רומן עם רעיון דומה והבינה שיש שוק לספרים המדברים על שמרטפות. היא יצרה קשר עם אן מ. מרטין, שלקחה את הרעיון הכללי של מועדון בייביסיטריות ויצרה את הדמויות ואת העלילה. בתחילה הסדרה תוכננה להיות בת 10 ספרים בלבד. עשרת הרומנים הראשונים היו מוצלחים במידה בינונית בלבד ולא הגיעו לרמת הפופולריות שצופתה מהם. מכירות הספרים גדלו וכשההוצאה הופסקה בשנת 2000, פורסמו בסדרה 213 ספרים. מתוכם, מרטין מעריכה שכתבה בין 60 ל-80. <ref></ref>

== מבנה הספרים ==
הספרים כתובים ומסופרים מנקודת מבט של דמות אחת. <ref></ref> הרומנים בדרך כלל עוקבים אחר הפורמט הזה:

* פרק 1: מבוא לדמות, תחילת העלילה.
* פרק 2: תיאור המועדון וחבריו, יחד עם משפחת הדמות.
* פרק 3-15: המשך עלילה ומסקנה, לרוב בליווי עליל/ות משנה.

== דמויות ראשיות ==

=== קריסטין "קריסטי" אמנדה תומס ===

* תפקיד מועדון: נשיאה ומייסדת.
* מראה: הילדה הכי נמוכה בכיתה ח', שיער חום, עיניים חומות. לבושה בג'ינס קרוע או ג'ינס רגיל, סוודר, קפוצ'ון, חולצת גולף או ספורט, נעלי ספורט וכובע בייסבול.
* יום הולדת: 20 באוגוסט.
* גיל: 12, 13 ו-14 בספרים מאוחרים יותר.

קריסטי ידועה ברעיונות הנהדרים שלה כמו גם בבוסיות שלה ובפה הגדול שלה שיכולים להכניס אותה מדי פעם לצרות. הרעיון ל"מועדון הבייביסיטריות" הגיע לקריסטי כשאמה התקשתה למצוא בייביסיטר לאחיה הצעיר, דיוויד מייקל. במהירות הבזק, כפי שהיא קוראת לזה, לקריסטי היה "הרעיון הנהדר" שלה להקים את מועדון הבייביסיטריות. קריסטי הקימה את המועדון עם חברתה הוותיקה ושכנתה קלודיה, חברתה הטובה מרי אן והילדה החדשה סטייסי. קריסטי לובשת בדרך כלל ג'ינס וטי-שירט (בחורף צווארון גולף ואם צריך סוודר), נעלי ספורט ולפעמים כובע בייסבול. היא שברה את הקרסול כשהייתה בת 11 בקיץ. היא אתלטית ואוהבת ספורט. היא מאמנת קבוצת סופטבול לילדים קטנים בשם "Kristy's Krushers". קריסטי באה ממשפחה גדולה, המורכבת מאמה, אליזבת', אביה החורג, ווטסון, שני אחיה הגדולים, צ'רלי וסם, אחיה הצעיר, דיוויד מייקל, אחותה החורגת, קארן, אחיה החורג, אנדרו, סבתה, נני, ואחותה המאומצת מווייטנאם, אמילי מישל, בת שנתיים. חיות המחמד של המשפחה כוללות את שאנון (גור כלבים), בו-בו (חתול) ושני דגי זהב. לאחר שבו-בו נפטר, הם קיבלו חתול חדש וקראו לו דלעת. דלעת נקראה על שם מסורת ליל כל הקדושים האהובה על קריסטי. <ref>Baby-Sitters Little Sister Book #102, Karen's Black Cat</ref> קריסטי נקראת "טומבוי" מכיוון שהיא לא כל כך נשית ולא ממש אכפת לה מאופנה כמו רוב הבנות. 

את קריסטי מגלמים אוריאל הילמן בסדרת HBO, סופי גרייס בסדרת נטפליקס וסקיילר פיסק בעיבוד הקולנועי.

=== קלודיה לין קישי ===

* תפקיד במועדון: סגנית נשיאה.
* מראה: אסייתית, שיער שחור ארוך, עיניים חומות כהות, לבושה בבגדים בלתי צפויים ויצירתיים.
* יום הולדת: 11 ביולי.
* גיל: 12 ו-13 בספרים מאוחרים יותר.

קלאדיה היא יפנית אמריקאית. היא יצירתית מאוד הן ביצירות האמנות והן בארון הבגדים שלה. היא סגנית הנשיאה כי הפגישות מתקיימות בחדרה. תמיד יש לה חטיפים, ג'אנק פוד וממתקים חבויים בחדר שלה לפגישות. היא מתוארת כיצירתית, מוכשרת, מתוחכמת וטרנדית. קלודיה אוהבת לצייר, לפסל, ליצור תכשיטים ולשרטט. היא אוהבת לקרוא ספרי מסתורין של ננסי דרו. קלודיה מסתירה את תעלומות ננסי דרו ואת הממתקים שלה בחדרה כי הוריה אינם מאשרים אותם. אמה של קלודיה היא הספרנית הראשית בספרייה הציבורית של סטוניברוק ואביה הוא בנקאי. אחותה הגדולה ג'נין היא עם מנת משכל (IQׂ) של 196. באחד הספרים, מימי, סבתה של קלודיה עברה שבץ מוחי רציני שגורם לקלודיה להיות בקרבתה לעתים קרובות יותר. לקלודיה יש דודה, פיצ'ס (שמה האמיתי הוא מיושי), שלבעלה קוראים ראס, ובת דודה בשם לין. קלודיה מרגישה שאף אחד במשפחתה לא מבין אותה, מלבד סבתה האהובה, מימי, שמתה באחד הספרים. 

את קלודיה מגלמת ג'ני פ. ווינסלו בסדרת HBO, מומונה טמאדה בסדרת נטפליקס וטרישה ג'ו בעיבוד הקולנועי.

=== מרי אן ספיר ===

* תפקיד במועדון: מזכירה.
* מראה: שיער חום ארוך לבוש בצמות ילדותיות בתחילת הסדרה, עיניים חומות.
* יום הולדת: 22 בספטמבר.
* גיל: 12 ו-13 בספרים מאוחרים יותר.

מרי אן היא מזכירת המועדון בשל כישוריה הארגוניים יוצאי הדופן וכתב ידה המסודר. התחביבים שלה כוללים תפירה, סריגה, צפייה בסרטים קלאסיים וקריאה. היא נשבעה שלעולם לא לחורר את אוזניה בגלל טראומה שכמעט חוררו את אוזניה על ידי חבר חניך במחנה מוהוק. <ref>The Baby-Sitters Club Super Special #2, Summer Vacation</ref> מרי אן וקריסטי היו החברות הכי טובות מילדות והיו שכנות עד שאמא של קריסטי התחתנה עם ווטסון ברואר וקריסטי נאלצה לעבור לשכונה החדשה של ווטסון. אמה של מרי אן מתה מסרטן כשהייתה תינוקת, ואביה ריצ'רד (שהוא עורך דין) היה מאוד מגונן יתר על המידה עד שהתחתן עם שרון שפר והשתחרר. היא מאוד רגישה, ביישנית, מאזינה טובה, ולא אוהבת להיות במרכז תשומת הלב. מרי אן מתחילה לצאת עם לוגן ברונו. למרי אן יש אחות חורגת בשם דון, אח חורג בשם ג'ף וחתלתול בשם טיגר. אן מ. מרטין ביססה את דמותה של מרי אן על עצמה ועל חייה. <ref>https://www.today.com/popculture/baby-sitters-club-turns-30-author-ann-m-martin-answer-t101809 Ann M. Martin answers fan questions</ref> <ref>https://ew.com/article/2010/04/02/a-night-with-the-creator-of-the-baby-sitters-club-ann-m-martin/ "A night with the creator of The Baby-Sitters Club, Ann M. Martin</ref>

את מרי אן מגלמת מייגן לאהי בסדרת HBO, מאליה בייקר בסדרת נטפליקס ורייצ'ל לי קוק בעיבוד הקולנועי.

=== אנסטסיה "סטייסי" אליזבת מקגיל ===

* תפקיד במועדון: גזבריות (עבור רוב הספרים).
* מראה: שיער בלונדיני, עיניים כחולות, לבושה בבגדים אופנתיים.
* יום הולדת: 3 באפריל.
* גיל: 12, 13 ו-14 בספרים מאוחרים יותר.

סטייסי, ילידת ניו יורק, עברה לסטוניברוק בכיתה ז'. היא התיידדה במהירות עם קלודיה בגלל אהבתן המשותפת לאופנה ולבנים כאחד. סטייסי סובלת מסוכרת מסוג 1 ואושפזה מספר פעמים כתוצאה מכך, בספר הראשון היא ניסתה להסתיר את מחלתה מהבנות האחרות מכיוון שחבריה לכיתה בניו יורק הקניטו אותה בגלל זה, אבל בסופו של דבר היא סיפרה להן. מכיוון שהיא מצטיינת במתמטיקה, היא גזברית המועדון. הכישרון שלה במתמטיקה נתן לה השראה להצטרף למועדון המתמטים בחטיבת הביניים של סטוניברוק. <ref>Book #105, Stacey The Math Whiz</ref> סטייסי עוזבת את סטוניברוק כאשר אביה צריך לחזור חזרה לניו יורק בגלל עבודתו<ref>Book #13, Good-bye Stacey, Good-bye</ref> אך חוזרת עם אימה לאחר גירושיהם של הוריה. <ref>Book #28, Welcome Back, Stacey!</ref> מאוחר יותר היא עוזבת את המועדון לזמן קצר כשהחלה לצאת עם רוברט ברוסטר. <ref>Book #83, Stacey vs. the BSC</ref> עם זאת, היא חוזרת מאוחר יותר למועדון לאחר שיש לה חוויה לא נעימה עם כמה בנות שהתחזו לחברות שלה, המקרה גורם לה להבין מי החברים האמיתיים שלה. <ref>Book #87, Stacey and the Bad Girls</ref> 

את סטייסי מגלמת ג'סיקה פרונל בסדרת HBO, שי רודולף בסדרת נטפליקס, ובר בלייר בעיבוד הקולנועי.

=== דון ריד שפר ===

* תפקיד במועדון: קצינה חלופית רשמית.
* מראה: שיער בלונדיני ארוך, עיניים כחולות.
* יום הולדת: 5 בפברואר.
* גיל: 12 ו-13 בספרים מאוחרים יותר.

דון גדלה בקליפורניה, עד לגירושי הוריה. דון עברה עם אחיה הצעיר ג'ף ואימה לסטוניברוק, שם גדלה אימה, שרון. ג'ף התקשה מאוד להסתגל למעבר ועד מהרה חזר לקליפורניה כדי לגור עם אביהם. דון היא צמחונית, מכורה לאוכל בריא (היא לא סובלת חטיפים מתוקים), אוהבת סיפורי רפאים, וגם עוסקת באיכות הסביבה. היא מצטרפת לחטיבת הביניים סטוניברוק באמצע כיתה ז' כאשר חברות המועדון רבו בינהן. היא פגשה את מרי אן, והן התחברו מיד. אימה ואביה של מרי אן התחתנו. דון ומרי אן הפכו לאחיות חורגות כתוצאה מכך. קריסטי, חברתה הטובה של מרי אן, מקנאה בתחילה, אך מתגברת על כך ומזמינה את דוון להפוך לחברה החמישית במועדון. דון עוברת זמנית בחזרה לקליפורניה, אבל חוזרת לסטוניברוק מאוחר יותר. עם זאת, דון חוזרת לקליפורניה לצמיתות יותר מאוחר בסדרת הספרים. 

את דון מגלמים מליסה צ'אס בסדרת HBO, קוצ'יטל גומז (עונה 1) וקיינדרה סאנצ'ז (עונה 2) בסדרת נטפליקס, ולריסה אוליניק בעיבוד הקולנועי.

=== מלורי פייק ===

* תפקיד במועדון: קצינה זוטרה ולאחר מכן חברת כבוד.
* מראה: שיער ג'ינג'י מתולתל, עיניים כחולות, פלטה שקופה ומשקפיים.
* יום הולדת: 2 במאי.
* גיל: 10 ו-11 בספרים מאוחרים יותר.

החבורה נהגו לשמור על מלורי יחד עם שבעת אחיה הקטנים. עם זאת, כשהייתה בת 11, היא הצטרפה למועדון כחברת כבוד לאחר עזיבתה של סטייסי.

מלורי מרגישה שהוריה מתייחסים אליה כאל תינוקת. היא חסרת ביטחון לגבי המשקפיים והפלטה שלה. היא אוהבת לצייר, לכתוב ולקרוא, החלום שלה הוא להיות סופרת ומאיירת של ספרי ילדים. למשפחתה יש אוגר מחמד בשם פרודו, מאוחר יותר משפחתה מאמצת את פאו, שהיה הכלב של בני הזוג בארט. מלורי קיבלה הזדמנות ללמד את תלמידי כיתה ח' במסגרת אירוע בית ספרי. אולם לאחר ששברה בטעות חתיכת גיר, החלו תלמידי כיתה ח' לקרוא לה "ילדת ספאז" וכך גם שאר התלמידים מכיתות אחרות בבית הספר. זה הביא לכך שמאלורי עברה לפנימייה, שם שהתה עד סוף הסדרה. <ref>Book #122, Kristy in Charge</ref> <ref>Book #126, The All-New Mallory Pike</ref> 

את מלורי מגלמת מייגן אנדרוז בסדרת HBO, ויויאן ווטסון בסדרת נטפליקס וסטייסי לין ראמסוור בעיבוד הקולנועי.

=== ג'סיקה "ג'סי" דייוויס רמזי ===

* תפקיד במועדון: קצינה זוטרה.
* מראה: אפרו אמריקאית, שיער שחור מתולתל, עיניים חומות.
* יום הולדת: 30 ביוני.
* גיל: 11.

ג'סי עברה לסטוניברוק מאוקלי, ניו ג'רזי בתחילת כיתה ו', משפחתה עברה לגור בביתה הישן של סטייסי. יש לה אחות בת שמונה בשם רבקה, ששם הכינוי שלה הוא "בקה", ואח תינוק בשם ג'ון פיליפ רמזי ג'וניור, שהכינוי שלו הוא "סקוורט". כשג'סי ומשפחתה עברו לראשונה לסטוניברוק, חלק מאנשי העיירה היו גזענים כלפיהם כי הם היו שחורים. <ref>Book #14, Hello, Mallory</ref> מלורי פוגשת את ג'סי, והן מתחברות באופן מיידי ויוצרות מועדון שמרטפות משלהן שנקרא "Kids Incorporated", לפני שהן מצטרפות למועדון הבייביסיטריות. דודה של ג'סי, ססיליה, עוברת לגור בביתה של ג'סי. ג'סי קוראת לה "דודה דיקטטור" ובהתחלה ג'סי שונאת אותה, אבל בסוף הן מתיידדות. ג'סי לומדת שפת סימנים אמריקאית כשהיא עושה בייביסיטר עבור היילי ומאט בראדוק כי מאט הוא ילד חירש. ג'סי היא בלרינה מוכשרת ויש לה תפקידים מובילים במספר בלטים, והיא לוקחת שיעורי בלט בבית הספר לבלט סטמפורד עם מדאם נואל, המורה שלה לבלט. חברתה הטובה ביותר של ג'סי היא מלורי פייק. 

את ג'סי מגלמת ניקול ליץ' בסדרת HBO, אנאיס לי בסדרת נטפליקס, וזלדה האריס בעיבוד הקולנועי.

=== אביגיל "אבי" סטיבנסון ===

* תפקיד במועדון: קצינה חלופית.
* מראה: שיער חום מתולתל ארוך, עיניים חומות.
* יום הולדת: 15 באוקטובר.
* גיל: 13.

זמן קצר לאחר שדון חזרה לקליפורניה כדי לגור עם אביה, עברה אבי לסטוניברוק מלונג איילנד, ניו יורק, עם אימה ואחותה התאומה, אנה. אביה מת בתאונת דרכים כשהייתה בת תשע, וזו הייתה חלק מהסיבה למעבר. אבי עדיין מתגעגעת אליו ולא אוהבת לדבר עליו. <ref>#89 Kristy and the Dirty Diapers</ref> אבי ומשפחתה עברו לגור בבית בכביש מקללנד ובילו את הלילה הראשון בשכונה בשינה אצל קריסטי. אבי יהודייה. יש לה אסטמה והיא נושאת משאפים. היא אלרגית לרכיכות, זבל חתלתולים, אבק, אבקה, חלב, עגבניות וביצים. אבי מתוארת כפרועה, מצחיקה ואתלטית. לאבי ולקריסטי יש אישיות תחרותית דומה והן לפעמים מתנגשות. אנה שקטה יותר מאבי, היא נגנית כינור שמנגנת ארבע שעות ביום, היא שונאת ספורט. מועדון הבייביסיטריות הזמין גם את אבי וגם את אנה להצטרף למועדון. אנה סירבה בגלל לימודי המוזיקה שלה, אבל אבי מצטרפת למועדון ותופסת את מקומה של דון כקצינה חלופית.

=== לוגן ברונו ===

* תפקיד במועדון: חבר שותף.
* מראה: לבן, שיער בלונדיני כהה, עיניים כחולות.
* יום הולדת: 10 בינואר.
* גיל: 13 ו-14 בספרים מאוחרים יותר.

לוגן עבר מלואיוויל, קנטקי, לפני כיתה ח'. יש לו מבטא דרומי, הוא משתתף בענפי ספורט רבים ועובד בבית הקפה "רוזבאד" ובספרייה. הוא חבר שותף במועדון, מה שאומר הוא חבר שאינו חייב להגיע לפגישות, הוא בחר את התפקיד הזה כי הוא מרגיש לא בנוח ליד בנות. לוגן חי עם הוריו, אחותו הצעירה קרי, ואחיו הצעיר האנטר. הוא גם החבר של מרי אן. <ref>Book #41, Mary Anne vs. Logan</ref> <ref>Book #46, Mary Anne Misses Logan</ref> עם זאת, בספרים מאוחרים יותר הם נפרדים. 

את לוגן מגלם אריק לוטון בסדרת HBO, ריאן מקריקיק בסדרת נטפליקס ואוסטין אובריאן בעיבוד הקולנועי.

=== שאנון לואיזה קילבורן ===

* תפקיד במועדון: חברה שותפה
* מראה: לבן, שיער בלונדיני, עיניים כחולות.
* יום הולדת: 17 במרץ.
* גיל: 13.

שאנון היא הישגית יתר שמעורבת בפעילויות רבות מחוץ ללימודים, והיא החבר היחיד במועדון שאינו לומד בחטיבת הביניים סטוניברוק, במקום זאת היא לומדת בבית ספר סטוניברוק, שהוא בית ספר פרטי. היא גרה בשכונה של ווטסון. יש לה שתי אחיות צעירות יותר, טיפאני ומריה, והיא החברה הראשונה של קריסטי בשכונה החדשה שלה, אם כי בתחילה, קריסטי חשבה שהיא סנובית. היא חברה שותפה במועדון, מה שאומר שהיא לא צריכה לבוא לפגישות, היא לקחה את התפקיד הזה כי היא הייתה עסוקה מכדי לבוא לפגישות. עם זאת, כאשר דון עזבה זמנית את המועדון, היא מילאה את מקומה של דון כקצינה חלופית. ברגע שדון חזרה, היא חזרה לתפקיד של חברה שותפה. לאחר מותו של הכלב של קריסטי, לואי, שאנון נתנה לקריסטי את אחד הגורים של אסטריד (כלב הרים ברנזאי), דיוויד מייקל קרא לגור על שמה, "שאנון".

== סטוניברוק ==
סטוניברוק היא עיירת פרברים בדיונית במדינת קונטיקט, ארצות הברית. זוהי עיר הולדתן של הרבה מהדמויות.

העיירה נמצאת ליד סטמפורד, קונטיקט. שם ג'סי לוקחת את שיעורי הבלט שלה.

בתי הספר הידועים של סטוניברוק כוללים את: סטוניברוק יסודי, חטיבת ביניים סטוניברוק ותיכון סטוניברוק. כמו גם בית הספר היסודי קלסי, חטיבת הביניים קלסי, ותיכון קלסי. בתי ספר פרטיים כוללים את אקדמיית סטוניברוק (בה למדה קארן ברואר) ואת בית הספר סטוניברוק, שבו לומדת שאנון.

== ספרים ==

=== ספרי "סופר" ובקשות מקוראים ===

* סופר מיוחדים: ספרים "סופר מיוחדים" היו גרסה מורחבת של הסדרה הרגילה, עם מספר חברים במועדון הבייביסיטריות שסיפרו את הסיפור (לעומת בספרים הרגילים שכל ספר היה מנקודת מבט של דמות אחת). ספרים אלה כללו עלילה בקנה מידה גדול יותר, בדרך כלל עם לפחות שלוש עלילות משנה. לדוגמה, בסופר ספיישל השביעי "מושלג", חלק מחברי המועדון עושים בייביסיטר כאשר סופת שלג פוגעת בסטוניברוק. דון תקועה בשדה התעופה ומחכה לג'ף עם אימה שרון, וקריסטי תקועה בבית עם בארט. החברים מספרים את חוויותיהם ובדרך כלל, הפרק הבא יביא עלילה אחרת לגמרי או הרחבה של הפרק הקודם, רק עם מספר אחר.
* בקשות הקוראים: אלו היו ספרים מיוחדים שהציגו את החברים השותפים לוגן ברונו ושאנון קילבורן, ואת חייהם האישיים הרחק ממועדון הבייביסיטריות.

=== תעלומות ותעלומות סופר ===

* תעלומות: ספרים אלה דומים לסגנון של הספרים הרגילים בסדרה (עם דמות אחת שמספרת את הסיפור), רק שעלילת הספר מתמקדת בעיקר בפתרון תעלומה, עם עלילת משנה קטנה.
* תעלומות סופר: אלה דמו לסגנון הסופר מיוחדים, עם מספר דמויות המספרות, רק שעלילת הרומן התמקדה בעיקר בפתרון תעלומה, עם כמה עלילות משנה קטנות.

=== אוספי דיוקנאות (1994–1997) ===

* אוספי דיוקנאות: אלו אוטוביוגרפיות של חברי מועדון הבייביסיטריות (סטייסי, קלודיה, דון, מרי אן, קריסטי ואבי). מלורי וג'סי לא נכללו כי האוטוביוגרפיות היו פרויקט של כיתה ח' בלבד.

=== מועדון הבייביסיטריות: חברות לנצח (1999–2000) ===

* מועדון הבייביסיטרים: חברים לנצח: הספרים הללו הם הרחבה של הסדרה המקורית, שהתמקדה בארבעת החברות המקוריות (קריסטי, מרי אן, קלודיה וסטייסי). הספרים נפתחו בעקבות השריפה בביתה של מרי אן, שהשפיעה באופן דרסטי על חייהן של חברות מועדון הבייביסיטרות.

=== מועדון הבייביסיטריות: הוצאה מחודשת והקיץ שלפני ===

* הספר תיאר את חייהן של קריסטי, מרי אן, קלודיה וסטייסי בקיץ לפני תחילת שנת הלימודים. <ref name="NYT_Rich"></ref>

== ספין אוף ==

=== האחות הקטנה של בייביסיטרית ===
"האחות הקטנה של בייביסיטרית" הייתה סדרת ספרים לקוראים צעירים יותר. הסדרה התרכזה בקארן ברואר, אחותה החורגת בת השבע של קריסטי. יצאו לאור מאה עשרים ושתיים ספרים בסדרה זו ושישה ספרים סופר מיוחדים. הסדרה רצה בין 1988 ל-2000.

=== הילדים בכיתה של גברת קולמן ===
הסדרה "הילדים בכיתה של גברת קולמן" הייתה סדרת ספין-אוף של סדרת "האחות הקטנה של בייביסיטרית" וכיסתה את חבריה לכיתה ב' של קארן ברואר באקדמיית סטוניברוק, ואת הרפתקאותיהם בכיתה של גברת קולמן. 12 ספרים יצאו לאור בסדרה זו. הסדרה רצה בין 1995 ל-1998.

=== יומני קליפורניה ===
סדרת "יומני קליפורניה" התרכזה בדון שפר וחבריה לאחר חזרתה לקליפורניה, ופנתה לקהל קצת יותר מבוגר, עם תחושה אפלה יותר. לסדרה פורסמו 15 ספרים המתמקדים בדמויות של דון, דאקי מקריי, עמליה ורגס, מגי בלומה וסאני ווינסלו.

== רומנים גרפיים ==
בשנת 2006, גרפיקס, חטיבה של "סקולסטיק", הוציאה גרסת רומן גרפי של הרומן הראשון, "הרעיון הגדול של קריסטי". העיבוד אויר על ידי ריינה טלגמאייר, סופרת ומאיירת זוכת פרסי אייזנר. <ref></ref> הסדרה המשיכה עם יציאתם לאור של "האמת על סטייסי", "מרי אן מצילה את היום", והסתיימה עם "קלודיה וג'נין הרעה".

מאז יצאו לאור ארבעה רומנים גרפיים נוספים עבור מועדון הבייביסיטריות, ארבעת הספרים הללו עובדו ואיירו על ידי גייל גליגן. "דון ושלושת הבלתי נסבלים" פורסם ב-2017, "היום הגדול של קריסטי" פורסם ב-2018, "סטייסי משוגעת על בנים" יצא לאור ב-2019, <ref></ref> <ref></ref> <ref></ref> <ref></ref> ו"לוגן אוהב את מרי אן" יצא לאור ב-2020.

בשנת 2019, הוכרז כי החל משנת 2021 יתפרסמו שישה רומנים גרפיים נוספים, כאשר יתפרסמו שניים בשנה. <ref></ref> "קלודיה והנערה החדשה", האויר על ידי גבריאלה אפשטיין, פורסם ב-2 בפברואר 2021. <ref></ref> "קריסטי והסנובים", האויר על ידי צ'אן צ'או, יצא לאור ב-7 בספטמבר 2021, <ref></ref> "ביי ביי סטייסי, ביי ביי", האויר על ידי גבריאלה אפשטיין, פורסם ב-1 בפברואר 2022. <ref></ref> "השפה הסודית של ג'סי", האויר על ידי צ'אן צ'או, פורסם ב-6 בספטמבר 2022, "תעלומת המזל הרעה של מרי אן", שאיירה סינתיה יואן צ'נג, פורסם ב-27 בדצמבר 2022, "הטעות של סטייסי", שאייר אלן טי קרנשו, יצא לאור ב-3 באוקטובר 2023.

"קלודיה והבדיחה הלא טובה", בעיבוד של ארלי נופרה, יצא לאור ב-26 בדצמבר 2023. ארלי נופרה עיבדה גם את "מלורי והבעיות עם תאומים", אשר מתוכנן לצאת לאור ב-4 במרץ 2025. "קריסטי והאסון המהלך", בעיבוד של אלן טי קרנשו, צפוי להתפרסם ב-17 בספטמבר 2024.

ב-30 באפריל 2019, הוכרז שיש תוכניות לסדרה של רומנים גרפיים של "האחות הקטנה של בייביסיטרית" שיהיו מאוירים על ידי קייטי פארינה ועל ידי ברידן לאמב. הרומן הגרפי הראשון, "המכשפה של קארן", שוחרר ב-26 בדצמבר 2019. אחריו הגיעו "הגלגיליות של קארן" שיצא ב-7 ביולי 2020, "היום הגרוע ביותר של קארן" שיצא ב-29 בדצמבר 2020. "מועדון החתולים של קארן" שוחרר ב-20 ביולי 2021, "תמונת המחזור של קארן" שוחרר ב-1 בפברואר 2022, "יום ההולדת של קארן" שוחרר ב-3 בינואר 2023, "התספורת של קארן" שוחרר ב-4 ביולי 2023, ו-"מסיבת הפיג'מות של קארן" שוחרר ב-7 במאי 2024. <ref></ref>

"סבתה של קארן", בעיבוד של DK Yingst, מתוכנן לצאת לאור ב-1 באוקטובר 2024. "הפרס של קארן", בעיבוד של שאונה ג'יי גרנט, אמור להתפרסם ב-1 באפריל 2025.

בריידן לאמב הוא המאייר הן של הרומנים הגרפיים של "מועדון הבייביסיטריות" והן של הרומנים הגרפיים של "האחות הקטנה של בייביסיטרית". <ref></ref> <ref></ref> <ref></ref>

== סדרת טלוויזיה ==
בשנת 1990, מועדון הבייביסיטריות הפך לסדרת טלוויזיה בת 13 פרקים ששודרה ב-HBO ובערוץ דיסני, ולאחר מכן שוחררה בווידאו.

בפברואר 2019 הוכרז כי נטפליקס הזמינה גרסה חדשה של סדרת הטלוויזיה, שפורסמה ב-3 ביולי 2020. <ref></ref> הסדרה בוטלה ב-11 במרץ 2022 לאחר שתי עונות ו-18 פרקים.

== סרט ==
סרט המבוסס על סדרת הספרים יצא לאקרנים בשנת 1995. כיכבו בו סקיילר פיסק, רייצ'ל לי קוק, לריסה אוליניק, בר בלייר, טרישיה ג'ו, זלדה האריס וסטייסי לין ראמסוור.

== הערות שוליים ==

== קישורים חיצוניים ==

* [http://www.scholastic.com/thebabysittersclub/ אתר סקולסטי]
קטגוריה:ספרים אמריקאיים
קטגוריה:ספרים בדיוניים
קטגוריה:רומנים גרפיים
קטגוריה:רומנים